Twa

Twa er en folkegruppe i Rwanda og Burundi. Twa er urbefolkningen i landet, men har blitt tilsidesatt av senere migrasjoner av bantustammer, i dag kjent som hutuer og tutsier. Siden disse folkegruppene er mye større, og spesielt på grunn av den etniske konflikten som har preget forholdet mellom hutuene og tutsiene, er de langt mer kjent enn twa-folket. I diskusjoner om folkemordet i Rwanda i 1994, der man antar at mellom 500 000 og en million mennesker ble drept, nevnes twa-folket knapt. Det er estimert at 30 prosent av twa-befolkningen ble drept i voldshandlingene, som utslettet opptil 14 prosent av Rwandas befolkning. Alle de tre snakker det samme språket (kinyarwanda i Rwanda og kirundi i Burundi).

Twa-befolkningen er pygméer.


Referanser

Kategori:Etniske grupper i Afrika
Kategori:Etniske grupper i Burundi
Kategori:Etniske grupper i Rwanda
Kategori:Etniske grupper i Uganda
Kategori:Etniske grupper i Den demokratiske republikken Kongo
Kategori:Urfolk i Afrika
Kategori:Bantufolk
Kategori:Pygméer